Mahalliy aholi eshik va derazalarni mahkam yopish hamda ko‘chaga chiqmaslik haqida ogohlantirilgan. Politsiya zavod atrofidagi yo‘llarni yopib qo‘ygan. Foto: WDR Germaniyaning Leverkuzen shahridagi Bayer zavodida kuchli portlash sodir bo‘ldi. Bu haqda WDR teleradiokompaniyasi xabar bermoqda. Xabarga ko‘ra, portlash tong saharda yuz bergan. Mahalliy aholi eshik va derazalarni mahkam yopish hamda ko‘chaga chiqmaslik haqida ogohlantirilgan. Politsiya zavod atrofidagi yo‘llarni yopib qo‘ygan. Reuters agentligining yozishicha, portlash zavodning chiqindilar yoqiladigan hududida sodir bo‘lgan. Politsiyaning xabar berishicha, bir necha kishi jarohatlangan. Chempark — Yevropadagi eng yirik kimyo texnoparklaridan biri. Bu yerda Bayer bilan birga yana 70ga yaqin tadqiqot va ishlab chiqarish kompaniyalari faoliyat yuritadi.